
(ane ageretur cum 
praeclariflimis viris , 
(i, ut patrimonium , 
ita omni patrimonio praeftantiorem glo- 
riam rerum geftarum filiis relinquere 

a 2 (uis 


(IV.) 

fuis non potient . Carerent enim fru&u 
laborum tuorum , qui a parentibus in or- 
nandis liberis propter quendam naturae 
tentum maximus omnium tiiavitlimuf 
que percipitur . Sed manat ad pofteros 
paterni tplendor nominis , manant e- 
xempla , & quafi femina virtutum ; ne- 
que Tu , JOSEPHE Rex , a Patre 
tuo tblum Regni iftius florentiflimi , 
fed ampliflimae gloriae haereditatem 
accepifti , quam per Te iptiim quotidie 
fieri audliorem Lufitani jam fentiunt , 
& longinqui audiunt atque obftupe- 
feunt . Quapropter laudationem fune- 
brem J o a n n i s V. Regis , claritfimi 
Patris tui , dudum a me coram Pontifi- 
ce Maximo , Eminentitfimitque Patri- 
bus habitam , dum in Pontificio Sacel- 
lo tolemne eidem funus fieret , & nunc 
in manus hominum prodeuntem ad 
Majeftatem tuam cum defero , illud 
defero , quod , vel fine hac nuncupa- 
tione 


( V. ) 

tione mea, ad Te unum, quodam ve- 
luti haeredirario jure pertinere videa- 
tur. Habes in eadem oratione non il- 
las quidem pro dignitate exprcflas , led 
leviter adumbratas laudes unius Reli- 
gionis, quae tanta in Patre tuo ac tam mi- 
rabilis fuit, ut, non qui eam praedicet, 
aflentator , led qui non magnopere prae- 
dicet , aut impius , aut malevolus exi- 
ftimari polfit . Fuerunt in eo permulta 
alia virtutum ornamenta digniffima fa- 
ne quae commendentur memoria: ho- 
minum lempiternae . Quis enim lingu- 
larem ejus in explicandis negotiis pru- 
dentiam ? Quis in privatis moderatio- 
nem , in publicis Iplendorem ? Quis in 
Belli Pacilque artibus exploratam ingenii 
folertiam i Quis aequitatem , ac lapien- 
dam incredibilem ignorat ? Cui inaudi- 
ta elt magnitudo quaedam , & quali ani- 
mi exaggeratio, a qua nihil humile , ni- 
hil oblcurum, nihil non amplum atque 

excelfum proficifcebatur ? Sed hujulmo- 
di rerum commemoratio multiplex & 
copiofa non erat illius nec temporis nec 
loci . Quanquam fi rcdte judicare veli- 
mus ab uno illo laudis genere , quod to- 
tam rapuit, & quodammodo abforbuit 
orationem meam , reliquae illius laudes 
omnes profluxerunt ; neque Chriftia- 
no Principi , hoc praefertim tempore , 
nifi tuendae atque exornandae Religio- 
nis alius eft curlus ad Gloriam . 

Caetera enim habent fbrtafle quan- 
dam fpeciem gloriae vulgi opinione ex- 
citatam ; at veram , folidam , fempiter- 
nam gloriam non habent . Hoc tu idem 
lentis & praeftas , J O S E P H E Rex , 
egregius imitator Patris, Majorumque 
tuorum. Perlatum efl: enim ad nos, at- 
que in ore & fcrmone omnium percre- 
buit , quam praeclara regnandi initia , & 
fundamenta pofueris , unde maxime ad 
domefticam gloriam cumulandam nite- 


ns. 

ris . Sed illa praeferam mirum in mo- 
dum celebratur tua lingularis adverliis 
omnes humanitas , ac pene incredibilis 
clementia , qua ego fretus id , quodcun- 
que eft , operae , ac lucubrationis meae 
Augufto Majeftatis tuae nomini confe- 
crare non dubitavi . Hoc igitur lumma 
abs Te obfervantia fummifque precibus 
peto, ut hanc Orationem , qualifeun- 
que ea tandem ell , & me iplum , tua 
illuftri ac regia clientela ampliflimoque 
patrocinio non indignum exiftimes . 
Quod fi alfequar , ut benignitas mihi tua 
pollicetur, fatis magnum videbor cepifle 
frudum laboris ac induftriae meae . 

E m i n r video efle dubium , 
BEATISSIME PATER , quia 
antiquiffima confuetudo lau- 
dandi Chriftianos Reges , dum 
haec illis jufta funeris perfol- 
vuntur, aptum quoddam ora- 
tionis genus defideret , non 
illud quidem profano cultu 
exornatum , & in quafcun- 
que laudes diffufum , fcd grave , fincerum , plenum re- 
ligionis , plenum veritatis , atque ejufmodi , ut ab hac 
tanta loci , temporis , perfonarum dignitate atque am- 
plitudine non abhorreat . Dicendum eft enim ex hoc 
loco omnium ad agendum fandliffimo , 8c prope Aram 
ipfius Dei , cui eodem tempore maxima caeremonia 
Sacrum fit pro falute illius fempitcrna , de quo fermo 
elf ; & apud Te dicendum , BEATISSIME PATER, qui 
haberis Divinae inter homines veritatis caput atque 
fons ; & in hoc confeffu Patrum ampliffimorum , qui 
momenta officiorum omnium non populari ratione , 
fed Evangelii , re<5tiffima quafi trutina , expendunt . 
Quare opum fplendor , generis antiquitas , potentia 
dominatus , Imperii propagatio , ,inftru<5li exercitus , 
ornatae clafles , praelia , victoriae , triumphi , hae lau- 
des , quaecunque funt , quae certe cum barbaris Prin- 

cipibus atque a noftrac religionis gravitate abhorren- 
tibus communes funt , dominentur in concione mul- 
titudinis imperitae , valeant ad famam atque admi- 
rationem vulgi ; at in Chrilliano Rege collaudando 
tacitae praetereantur , neque in hoc religionis , & fa- 
pientiae facrarium admittantur . Quicquid pie , fan- 
(fle , religiofe gcftum eft , id unum commemorandum 
ex hoc loco , atque ita commemorandum , non ut 
vana quaedam laudum ollentatio , fed ut Chriftianae 
fpei folatium optimum veriflimumque habeat. At in 
quo nam hujufmodi praedicationis argumentum op- 
portunius efle poteft , quam in Joa n^ne V. Lufita- 
norum atque Algarbiorum Rege Fidelidimo , cui , 
tanto Reipublicae malo dudum erepto , ampliflimum 
hodierno die , magnifque & immortalibus illius erga 
Romanam Ecclefiam meritis debitum funus perfolvi- 
tur ? Mihi quidem totam ejus vitae rationem animo 
compledlenti , ac multis praeclarifque rebus cognitam 
6t fpedlatam ejufdem religionem confidcranti apte in 
eum cadere videntur, quae pium olim Ifraelitarum_» 
Ducem Nehemiam vere de fe praedicaffe , divinis lit- 
teris traditum eft . Hoc enim a Deo fidenter proli- 
xeque precabatur, ut ne oblivifceretur , ded meminif- 
let in bonum , quicquid in domo Domini , & cae- 
remoniis ejus , & in ordine Sacerdotali , & Levitico 
fandte accurateque fecerat. Videtis jam, ut arbitror, 
quam bene ad excitandam fpem & pietatem veftram 
hae laudes tanto Regi conveniant , quem domus Dei 
inflauratorem , quem cuflodem caeremoniarum , quem 
Ordinis Sacerdotalis defenforem & amplificatorem.* 
verillimc poflumus appellare . Atque utinam quan- 
tum huic loco , tempori , perfonis accommodatum 

ORATIO. II 

eft orationis meae argumentum , tantum digna eflet 
argumento oratio » digna Chriftiani Regis verilfimii. 
laudibus , digna auribus veftris ! 

Etfi Religio, quae pio caftoquc praepotentis Dei 
cultu continetur , una fit eademque univerforum ; ta- 
men fi externam ejus quafi formam & fpecicm confi- 
deremus , facile quidem certe inteHigemus , non ean- 
dem in privatis, hominibus atque in magnis Principi- 
bus efle oportere . In illis enim latere quodammodo 
atque ad obfcurum & tacitum quendam animi cultum 
referri unice poteft at in his , qui in excelfo loco po- 
liti ad reliquorum exemplum diligentius obfervantur, 
prodeat in publicum necefle eft , majoremque fplendo- 
rem obtineat dignitatis fuae . Quare cum de J o a n n i s 
R eligione difputo , illam dico , quae fplcndida , quae 
magnifica , quae vere regia dici poteft . Atque illud 
etiam contendo , nunquam hanc potuifle talem ac tan- 
tam exiftere , nifi altioribus quibufdam folidae atque 
intimae pietatis radicibus niteretur; praefertim cura 
nihil fidbam , nihil fimulatum cum omnibus in rebus , 
tum maxime in Religione poflit efle diuturnum . At 
quartus annus eft & quadragefimus , ex quo tempore 
Jo annes regnavit, atque ita regnavit, ut jam non 
fua, fed unius Religionis cauflaregnafle videatur . Quid 
enim univerfo hoc tempore omnis ejus acftio , ratio, 
cogitatio, tota denique vita fuit aliud , quam conflans , 
perpetua, illuftris exornandae Religionis vqluntas ? In 
quo evigilaverunt curae illius magnae atque afliduae , 
quo divitias , opes , autoritatem regiam contulit , 
nifi ut magnificentiam Templorum , Iplendorem Cae- 
remoniarum , Sacerdotum commoda atque autorita- 
tem augeret? 

Atque ut a Templis ornamentifque Templorum 
incipiam, quam praeclara mihi ; quam magnifica lauda- 
tio oftenditur. Illud meminifle J o a nne s videbatur, 
quod Rex poft homines natos fanddffimus David de 
nobili Hierofolymitano Templo aedificando cogitans , 
fecum olim locutus dicitur : Mene diverfari in domo 
lauta atque perampla ? Mene habere veftibula orna- 
tillima, tedla laqueata, pavimenta marmorea, thala- 
mos, porticus, hortos, plena elegantiae ac dignita- 
tis omnia ; Arcam vero Domini relinqui in fordibus 
obfcuri atque angufti loci ? Indigna fane res , neque 
ullo modo ferenda . Quicquid mihi regalis eft opu- 
lentiae , quicquid auri , argenti , divitiarum , totum 
hoc , quodcunque eft , quod a fummo bonorum om- 
nium largitore Deo eft: , id ego ad aedificandum Tem- 
plum illius faneftum atque auguftum deferam . Id co- 
gitavit David ; atque hoc idem Joannes Rex & co- 
gitavit, & fecit. Dici non poteft , quot ille Templa 
refarcienda, adornanda, c fundamentis extruenda at- 
que aedificanda curaverit . Quae Provinciae funt ,quae 
Oppida , quae Civitates non in Lufitania folum , fed 
in extremis Indiarum Regnis ( quae in Lufitanorum 
Regum poteftatc ac ditione funt) ubi non multa ex- 
tent regiae illius munificentiae atque religionis vefti- 
gia? Erant in latiflimo Brafiliae Regno novi quidam 
Epifcopatus conftituendi , maximo cum illorum Po- 
pulorum commodo ac bono . Ille graviflimus autor 
ad inftituendam , diligentiffimus hortator ad promo- 
vendam , liberaliftimus adjutor ad rem perficiendam 
fuit . Ille Romani Pontificis in tam difficili negotio 
jus , autoritatemque imploravit . Ille Belatnenfem , ille 
Mariannenfem , ille Sandli Pauli Epifcopatus fundavit , 

per- 

perhonorificis Epifcopo cuique ftipendiis ex Airaiio 
regio attributis . Ille in ipfa Sancfli Pauli Dioecefi 
facram jEdem primariam a folo aedificavit. Ille Ma- 
phrae Templum , totum ex defcriptione celeberri- 
mi hujus , quod Romae Sandlo Petro dicatum admi- 
ramur , pofuit, auxit, perfecit. Intelligitis permulta 
a me dici brevius , quam rerum magnitudo & copia 
poftulare videatur . Sei veftrae fapientiae eft , tacita 
cogitatione colligere , quid immenfa haec aedificatio 
Templorum valeat. Adde amplifiima Sacerdotia : ad- 
de cenfum dotemque perpetuam : adde multam fu- 
peliedtilcm atque omne genus ornamentorum . 

Et ornamenta quidem plurima plurimique pre- 
tii quid ego hic commemorem ? Completi funt ad- 
huc oculi animique veftri afpe<ftu jucundiflimo rerum 
pulcherrimarum , quas Romae , in hoc ipfo magnifi- 
centiflimo Religionis domicilio , infinito fumtu , ad 
miram artis elegantiam fieri curavit. Vos Candelabra 
ex auro & argento affabre fadta : vos Thuribula , 
Acerras , Lychnos penfiles , Calices , Cruces , & fa- 
crorum quicquid ell Veftimentorum mirabili opere 
atque fplendore perfectum afpexiftis . Nam Sacellum 
illud marmoreum elegantifiime conftrudlum , ante- 
quam Roma in Lufitaniam ufque navibus deportare- 
tur , nemo fuit quin cupide ftudiofeque viferet , ne- 
que tamen vifendo fatiari pofiet . Opus fane memo- 
rabile ac dignum tanto Rege , dignum ingenio Ar- 
tificum Romanorum , atque illo maximo totius con- 
ventu ac plaufu Civitatis. > 

Neque vero fplendidae hujus Religionis monu- 
menta pauca illa aut rara , fed innumerabilia & pro- 
pe continua luerunt , vix ut eorum iniri ratio atque 

ad 

ad nos pervenire memoria poffit . Quae quidem tanr 
multa tamque magna perfecifle , Lufitanae opulentiae; 
cogitafle autem lingularis , ac omni laude digniflimac 
Religionis fuit . An fi tot tantaeque ex novo illo Orbe 
terrarum exportatae divitiae in Theatra, in Arcus , in 
Regales lautiores Aldes extruendas , fi in venationes 
fumtuofas , fi in exercitus., fi in clafles ad perniciem 
hominum comparandas abiiflent ; haberet Joannbs 
magnificentiae fuae admiratores & praecones pluri- 
mos : quod autem Divino quodam confilio , ac lapien- 
tia praeditus ingentes theiauros non ambitioni, non 
avaritiae , fed inftrumcnta praeftiterit religioni atque 
virtuti , non erit multis verifTimifque laudibus con- 
decorandus ? At vero neque Conftantinum illum ma- 
gnum , neque Theodofios , neque maximos Reges , 
ac Principes , quorum eft litteris celebrata Religio , 
aliam ob cauflam tanta in laude politos videmus , nifi 
quod munificentiam fuam regiam ad cultum DEI 
OPT. M A X. augendum exornandumque tranftule- 
runt . Erat , erat hoc piae liberal itatis decus ex an- 
tiquis annalium monumentis repetendum i nifi Joan- 
kes Rex perfcciflet, ut illud jam non memoria, fed 
oculis prope noftris contueremur. 

Et quoniam perbelle accidit , ut Theodofiorum 
mentionem facerem, quanta eft Joanni cum Junio- 
re praefertim Theodofio in hoc laudis genere , & 
quam gloriofa fimilitudo f Etenim alterum cum al- 
tero fi conferamus , paria in utroque ornandae Ec- 
clefiae ftudia , parem in facris diligentiam , omnia.» 
denique religiofa utriufque cogitata, confilia , & fa- 
<fta prope eadem cognofcemus. 

Sed hoc eximium certe ac lingulare ; quod ficut 

Theo- 


yr 

<r> 


ORATIO. 15 

Theodofius Byzantinam Ecciefiam ad illum honoris 
gradum extulit , qui a Romano proxime abeflct , ita 
Joannes Ulylfiponenfi Ecclefiae majora Patriarchalis 
infignia dignitatis deferenda curavit . In quo tamen 
multo laudabilior Joannes quam Theodofius fuit. 
Quod enim Graecus Imperator , vix non prohiben- 
te . id Rex nofter optimus egit , non confentiente 
folum , fed honorificcntilEmum hac de re Diploma 
concedente Romano Pontifice . unde Ecclefiafticao 
quidquid eft amplitudinis ac fplendoris , dimanat . 
Itaque religionis gloriam debitae Chrifti Vicario 
obedientiae laude cumulavit . -Quanquam haud fcio , 
utrum Ulyfliponenfis an Romanae Ecclefiae caufla glo- 
riofum confilium illud fufcepifle videri polfit . Hoc fcio, 
quod eft utique verifliinum , & nemini non cogni- 
tum atque perfpetftum , flagrafle hominem incredibi- 
li cupiditate hanc Orbis terrarum fancftiftimam pul- 
chcrrimamque Civitatem vifendi . Quod cum propter 
occupationem Regni non potuiflet , haud falfo di- 
xerim , voluiile illum ( quod amatores folent defide- 
rio rerum cariftimarum ) in Ulylfiponenfi ornatillima 
Ecclefia habere femper ob oculos politam Romanae 
hujus adumbratam imaginem , qua defiderium fuum 
levius toleraret . 

Atque hinc profecftum arbitror , nihil ut fibi opta- 
tius , nihil jucundius accideret , quam ut fuis in Tem- 
plis lacra omnia fierent , non folum ritu atque in- 
ftituto , fed apparatu ipfo & magnificentia Roma- 
norum . 

Jam vero quanta in lancftilfimis caeremoniis ob- 
eundis , & quam incredibili diligentia fuerit , ctfi 
ad famam atque admirationem omnium manavit , .ta- 
men 

men hoc loco Mentio praeteriri non debet . Illa_> 
omittenda potius , quae in vulgari quadam & com- 
muni religionis laude polita videntur. Fuiffe nemi- 
nem in adeundis Divinis Myfteriis majore alfiduitate 
ac reverentia , diem fuiffe nullum , quo die auguftif- 
limum atque immortale Sacrificium ad homines Deo 
conciliandos divinitus inftitutum , praefente fe , fieri 
non curaverit . Haec , inquam , non praedicanda in 
tanto Principe , de cujus Religione video vos nova 
quaedam , incredibilia , inulitata defiderare . Sed quid 
magis inauditum , atque hac praefertim aetate , quae 
ad intolerabile quoddam Divinarum rerum faftidium 
delabitur, quid magis praeter confuetudinem , quam 
ea autoritate, potentia, amplitudine Regem tantam_> 
habuiffe peritiam caeremoniarum omnium , ut, fi quid 
in iis vel diffolute , vel negligenter admiffiim fuiffet, 
ftatim afpedlu ipfio & voce etiam atque imperio re- 
prehenderet? Illuffre fane atque admirandum religio- 
nis exemplum quo vifa funt renovari heroica illa_> 
tempora , cum Reges qui erant , iidem & fummi 
Sacerdotes effent . Quare nolite dubitare , quin in 
Lufitanis Templis facra quaeque fierent ita cafte , ri- 
te , pie , fande , angufte , ut admonerentur homines 
magnam in illis vim, magnumque numen contineri. 

Sed tantum Jo a n ni s in Divinis caeremoniis ftu- 
dium diligentiamque dum laudo atque demiror , erunt 
fortafle qui improbent atque contemnant . Hoc prae- 
dicationis genere laudari Regem non folere : perpar- 
vi ac jejuni animi fuiffe in tanta Regni procuratio- 
ne levia haec & exigua confedlari . Quali vero aut 
in pio Rege collaudando non ego veritatem quae- 
ram , fed fermonem famamque popularem ; aut illa 
• exigua 

exigua videri poffint , quibus Dei Optimi Maximi 
religio fandta atque augufta continetur . Sed in hu- 
jufmodi genus hominum apte quadrat rcfponfum il- 
lud , quo Rex David temeritatem conjugis fregit 
fibi petulanter infultantis , propterea quod in trium- 
phali illo Arcae Domini ingreifu laetitia elatus fal- 
taviflet . Ante Dominum , inquit , qui elegit me potius , 
quam Patrem tuum , & quam omnem domum ejus , vilior 
jiam , quam factus fum & gloriojior apparebo . 

Poflem eadem haec de Joanne praedicare ma- 
gnifice ; fed vos potius, vos, inquam, viriLufitani 
appello : veffram hic fidem imploro , atque ex vobis 
quaero, utrum J oannis religio valde diligens quic- 
quam de publica regni adminiftratione , ac felicitate de- 
traxerit . Date vos praeclarum teftimonium, qui pietate 
caeteros vicit , eum tamen in iis , quae ad officium 
boni Regis pertinent , nemini conceffifle . Quin etiam 
vos intellexiftis , ab una ipfa religione exiffere atque 
efRorefcere juftitiam , liberalitatem , comitatem , aliaf- 
que virtutes effundentes fefe ad publicam utilitatem , 
& commune bonum. Ex hoc eodem fonte illa fluxe- 
runt: patere faciles ad eundem aditus: liberas effo 
querimonias privatorum : nihil verbis , nihil re aper- 
tius offendere , quam fibi omnium veftrum falutem , 
liberos , famam , fortunas effe cariflimas . Hinc merca- 
turae quaeftuofiores invedtae : viae undique ftratae : 
fluminum & Tagi praefertim indocilis curfus ad pu- 
blicam commoditatem deflexus : Gymnafia undique 
patefadla : Academiae excitatae : Juvenes bona fpe 
atque ingenio praediti alias in Urbes , quafi ad mer- 
caturam optimarum artium , regali impenfa miffi , ac, 
non inanes cum rediiffent , annuis itipendiis cohone- 
r ' ftati: 

flati : Puellae ingenuae , ne in turpi cgeftate confe- 
nefcerent , honefiiffime collocatae . Hinc in re do- 
meftica quaefita laus continentiae , in publica digni- 
tatis ; & praefertim fuis in Legatis quos ad Reges 6c 
Principes eo fplendore , cultu, ac ornatu mittebat, 
ut Lufitani Imperii amplitudini , ac magnificentiae 
conveniret . Quae quidem liberalis fpecies publicae 
majeftatis polita in oculis exterorum non habet ina- 
nem quandam oftentationem 5 fed recfle intelligcntium 
judicio habet gratiae plurimum , nec parum autorita- 
tis . Hinc fupplicum mifercri : benemerentibus cumu- 
latiorem gratiam referre : animadvertere in malos & 
nocentes : fidei fummam rationem habere : curare , 
nequis eorum , quibus fuorum confiliorum miniflris 
utebatur , aut pretio , aut metu , aut gratia a bono 
& aequo deduceretur . Non finitimis moleflum , non 
peregrinis inhofpitalem cfle , non plebem tanquam 
abjedlillimam pecudem tradlare duriter atque inhu- 
maniter : nihil injufle , nihil impie facere , nihil po- 
tentia non ferenda . Quae alia bene & feliciter re- 
gnandi ratio eft, nifi haec eft ? Nam quod foedilfi- 
mi illius belli flamma , qua totam fere Europam.* 
conflagrafle vidimus , & vero etiam heu fenfimus , 
ad vos non modo non pervaferit , fed ne afpirarit 
quidem ; id ego non cafu , non natura loci , non 
inertia , fed ratione , fed confilio, fed recftiflimo reli- 
gionis fcnfu fadtum dico . Non enim ignoratis quot 
ille ampliflimis praemiis , & proferendi Imperii pol- 
licitationibus ad focietatem belli vocatus fit . Cujus 
tamen fertur refponfum illud omnium fermone & fa- 
ma celebratum : Quod regnum libi liberaliter con- 
cefliflet Deus, iis efle finibus contentum : nolle fc 

im- 

immifceri iis bellis , quae pro religione cum fufce- 
pta non fint , vidloribus aeque ac vicftis accidunt 
calamitofa . Praeclara vox magnae index moderatio- 
nis animi , &£ Chrillianae pietatis teftis . An fi ipfa 
per fe Religio loqui pollet , putatis vocem aliam 
mifiuram, quae magis fanbtiifimae Chrifii difciplinae 
atque inllitutis conveniret ? Quid fi Religio armis 
dimicare jubeat , & ad bellum vocet pro Chrillianae 
Reipublicae falute jullum , necellarium , gloriofum ? 
Adell prompto atque erc&o animo Jo annes Rex, 
& memor dignitatis fuae , memor rerum a Majoribus 
geltarum , Clementis XI. tum maxime ad Chriftia- 
nae Reipublicae defenfionem excubantis voci obtem- 
perans , in tetro illo Corcyrenfi bello & periculofo 
cladem omnium inftrudlillimam ornatiffimamque fub- 
mittit . Cujus adventu Corcyram , noflrae propu- 
gnaculum libertatis , obfidione folutam , Italiam ve- 
ro & hanc Urbem ipfam periculo liberatam vidi- 
mus . Eadem hortante Religione , atque , ut ita di- 
cam , canente clalficum , armalufcepit adverfus ejuf- 
dem hofies teterrimos , & Goam pene labcntem ab 
interitu vindicavit . Audiltis jam Brafilienfes , audi- 
ftis Tingi tanos populos nefario adverfus Catholicam 
Fidem odio concitatos . Hos ille aut ita fubegit , vix 
ut extent, aut ita domuit, ut quiefcant, aut ita pa- 
cavit , ut fua ( quid fuam dico? ) ut Religionis i- 
pfius vicfloria laetentur . Haec trophaca funt Chriftiani 
Principis omnium pulcherrima , quae vel ex hoc lo* 
co verilfime collaudari & poliunt & debent. 

Veniant nunc nimiae Joannis religionis repre- 
henfores , & vel ipfi judicent , utrum e re magis 
publica fit , habere Principem fuperbia dominatus 

ita extollentem animos , ut Divina humanaque o- 
mnia contemnat , an fancflitlimis caeremoniis deditum, 
addicfium , obftridtum , & pie Regis Regum vim_* 
majeftatemque pertimefcentem . Quam volunt egregia 
atque infignia documenta conquirant . Excutiant com- 
mentarios veterum ac recentiorum omnes , qui de 
optima regnandi ratione confcripferunt . Hanc eflfe 
civilis Prudentiae fummam & caput , hanc veram_> , 
fimplicem , & diredlam bene beateque regnandi viam 
invenient , fi qui Reipublicae praeefi maxime omnium 
Dei cultum & puram religionem tuendam ornan- 
damque fiifcipiat . Nam fi qui funt in tanta opi- 
nionum pravitate , politici non re fed nomine , qui 
publicum bonum a Religionis bono disjungunt , ii 
quidem fundamenta convellunt humanae focietatis , 
vitaeque communis ; atque iidem etiam fatis perfpi- 
cuo documento refelluntur Jo a n nis Regis pii, & 
felicifiimi ; cujus diuturnum Regnum opibus fir- 
mum , divitiis opulentum , gloria amplum , virtute 
honeftum qui videt, famfiiflimae religionis vim at- 
que effedlum videt . Etenim jam non vereor dicere, 
maximam ac lingularem curam , in qua Joannis ver- 
fatus cll , Divinos ritus caeremoniafque retinendi , 
mutua quadam ipfius Dei cura de iilius Regni com- 
modis ac tranquillitate fuilfe remuneratam ; praefer- 
tim cum Deum propitium placatumque redderent 
continuae preces obfecrationefque facerdotum , erga 
quos mira fuit Regis nofiri pietas atque reverentia, 
Hpc enim tertium reliquum eft , de quo bre- 
vilfimc difputem , & quod efi, mea quidem opinio- 
ne , maximum in maximis Regibus , germanae ac fo- 
lidae pietatis argumentum . Nam quo alios homines 

religionis caufla verearis atque oblerves , compr l “ 
menda eft immanis quaedam fuperbia naturae , quae 
hominibus ineflc folet , quanto vero magis iis , qu l 
rerum omnium cum potiantur, fefe quafi fupra hu- 
manam conditionem pofitos timeri ab omnibus & 
coli vident. Atjo annes nihil de fua potentia , nihil 
de majeftate -dominatus detradlum exiftimavit , fi am- 
plificaret dignitatem & commoda Miniftrorum Dei , 
cui communem etiam Regibus conditionem ferviendi 
non recufabat . Neque audiendos unquam cenfuit qui 
facerdotum ordinem fere femper in invidiam vocant , 
quo impune & Chriftianam pietatem convellant , & 
Rempublicam perturbent. At teftes funt cujufvis gra- 
dus facerdotes , quos ille maxime honoratos cfle voluit. 
Teftes religiofaecujufque Familiae alumni , erga quod 
genus hominum funt in oculis , funt in auribus omnium 
regiae liberalitatis atque humanitatis monumenta . 

At vero erga Romanum Pontificem, quem Re- 
ligionis , & Sacrorum omnium Principem in terris 
divinitus conftitutum intelligebat , quanta & quam 
non obfcura Regis veneratio fuerit , cum multis in 
rebus , tum maxime in excipiendo Legato Pontificio, 
qui ad Sinenfium ufque Regnum miffiis fuit , decla- 
ratum eft . Cui cum omnia advenienti , & apud fe 
commoranti honoris officia praeftitiffiet , Navem_> 
praeterea bene ornatam dedit , qua iter pergens fuum 
Legationem obiret cum dignitate . Sed quid ego de 
fingulari hominis erga Romanum Pontificem volun- 
tate , & obfervantia loquor Te coram , Te , inquam, 
BENEDICTE PONTIFEX, qui. fi aliusquifquam, 
potes unus omnium optimus & graviffimus efte teftis ? 
Te enim tanquam verum Parentem fuum dilexit unice , 

Te coluit impenfe . Te praecipuo quodam amicitiae 
genere complexus eft . Tuam ille femper voluntatem 
pro lege , pro mandatis confilia , decreta pro oracu- 
lis excepit . Poilem ego permultos nominare , in_j 
quos homines licet peregrinos beneficentiam fuam 
Regiam contulit , noa alio nomine quam vel Jevif- 
fimxe commendationis tuae. Quid? quod eam prae- 
cipuam curam fufcipere vifus elt , ut perinde ac i- 
pfe , ita nemo Princeps non cfTet erga Te optime ani- 
matus , quo mutua illa & ad Chriftianae Reipublicae 
felicitatem necelfaria Sacerdotii & Imperii conjun- 
<5tio nulla unquim re labefadlari convcllique pofTet. 
Id ut perficeret nullam operam , laborem , diligen- 
tiamque recufavit . Nam fi quid tale incideret vel 
obfcurum, vel fufpiciofum , quod offenfionem affer- 
re aliquam poffet ; ftatim ille & fponte fua inter- 
ponere fefe , mittere litteras diligentiffime confcri- 
ptas , mittere homines ufu rerum gerendarum & pru- 
dentia praeftantiffimos , qui evellerent initia diflen- 
fionum , fpargerent femina concordiae ; curare de- 
nique ut fi qua emerfiflet abalienati animi opinio > 
ea novo quodam majoris benevolentiae argumento 
obrueretur . Et miramur nulla amoris , nulla benignita- 
tis officia ab amantiffimo Patre erga obfequentem Fi- 
lium polle proficifci , quae non abs Tc, Pater San- 
ctissime, erga optimum Regem profedta fint ? Hoc 
illi teftantur Ecclefiaftica eruditione ac docftrina libri 
tui ornatiffimi , quos propterea ipfe Rex elegantius 
defcribendos edendofque curavit . Hoc illae decla- 
rant Epiftolae tuae erga eum benevolentiae indices , 
& ilia praefertim pulcherrima , qua recens accura - 
tiffimum Martyrologium non alteri quam Joanni 

Regi infcriptum voluifti : ut quandiu monumen- 
tis ingenii tui habebitur honos , qui erit utique» 
fempiternus , tandiu celebretur mutua haec , atque 
illuftris conjunddo animorum veftrorum . Nam quid di- 
cam dc perhonorifica Fidelissimi appellatione qua 
illum Regum Lufitanorum omnium primum conde- 
corafti ? Fuit hoc Tibi fane jucundum , tanto Regi 
dare debitae laudis praemium , quod eflet & fum- 
mae illius erga Religionem fidei , & tuae erga il- 
lum voluntatis teltimonium fempiternum . FuitJoAN- 
ni gloriofum a tam laudato Pontifice ea infignia lau- 
dis accepifle , quae tantam praeferrent autoritateni., 
amoris ac judicii tui . Neque polieris ipfis non erit 
valde utile ad imitationem exempli habere non tam 
generis & dignitatis quam multo praeclarius nomen 
religionis atque virtutis . • 

Sed me repente dc hac tua erga tam pium Regem 
voluntate dicentem , & plura dicere parantem , in ipfo 
Orationis curfu reprimit ac perturbat dolor , quem cx 
interitu illius magnum accepiiti . Hem ! Tuus ille bene- 
volentia , ftudio , obfervantia filius : Ille Lufitanorum 
non Rex fed Parens : Ille fan<flifiimae Religionis defen- 
for, cultos , amplificator egregius atque immortalis oc- 
cidit. O triftem fane ac mileram conditionem rerum 
humanarum ! Sunt hae quidem juftae dolendi cauf- 
fae , at gaudendi aliae multo juftiores . Et primum , 
quod alieno quidem Reipublicae femper , at certe op- 
portuno fibi atque optatiflimo tempore excellit e vi- 
ta . Scimus enim per decem ipfos dies , qui fupre- 
mum illius praecefierunt , ad exercitia , quae fpiritua- 
lia vocantur, tota mente incubuifle ; ut bene omni- 
no de eo fperandum fit , quem in meditatione ipla_> 

rerum divinarum beata mors interceperit . Quam 
ego mortis opportunitatem beneficii loco pono quo 
nullum majus homini dari pollit a Deo ; fic ut ejufdem 
interitus non lacrymis fed gratulatione , non miferi- 
cordia fed benevolentia profequendus eflTe videatur. 

Accedit folatium aliud doloris maximum , fcilicet 
ledtiflima foboles , & J o s e p h praefertim Lufitanorum 
atque Algarbiorum Rex Fideliflimus , quo fuperftite, ac 
tam bonis aufpiciis capeflfente Rempublicam , non Lufi- 
tania Parentem fuum, non Catholica Religio defenforem 
ac vindicem , non Tu, Beatissime Pate r, obfequen- 
tiflimum Filium amififti . Haec quidem omnia leniunt ac 
mitigant dolorem noftrum , &, quod caput eft, bene nos 
de fempiterna illius falute ac felicitate fperare jubent . 

Quod fi humanum aliquid ab eo alienum non 
fuit , (i quid maculae ex hac contagione terrena.» 
contradlum eft: , id omne ad eluendum expiandum- 
que valeat apud mifericordiarum Deum commemora- 
tio rerum pulcherrimarum , quas in Templis aedifi- 
candis atque exornandis , quas in Caeremoniis ob- 
eundis magnifice, fplendide , pie , diligenter fecit. 
Valeant caftiflimae preces obfecrationefque Sacerdo- 
tum , quorum ille dignitati mirabiliter favit, rationi- 
bus nunquam eft adverfatus . Valeat praefertim Sa- 
crificium hoc folemne atque auguftum , quod coram 
Pontificb Maximo, & in lummorum Antiftitum 
confeftu , loco &’ ad petendum & ad impetrandum 
aptiftimo , fit pro falute illius, ut ipfe Deus Maxi- 
mus atque Optimus , ficut olim Nehemiae illi Ju- 
daeorum Duci religiofifiimo , ita Jo anni vertat in 
bonum quae fecit in Domo & Caeremoniis ejus , & 
in Ordine Sacerdotali & Levitico . 

